EkBass/fiwiki-20250220-pages-articles huggingface dataset:
Vasa Svenska Lyceum

Vasa Svenska Lyceum oli Vaasassa vuosina 1870–1974 toiminut poikakoulu. Sen edeltäjä oli Vasa övningsskolas gymnasium, ja juuret juontuvat 1684 perustetuun Wasa trivialskolaniin. Koulu sai 1872 tilat vanhasta raatihuoneesta, vaikka Carl Axel Setterbergin piirustukset uudeksi koulutaloksi olivat jo valmiina. Kaksikerroksinen rakennus sai lisäkerroksen kun tilanpuute alkoi olla ilmeinen. Muuton yhteydessä yhdistettiin kimnaasi ja yläalkeiskoulu lyseoksi. Koulu jakautui 1883 klassiseksi ja reaalilyseoksi. Sortovuosien aikaan tuli venäjä pakolliseksi realilyseossa, klassisessa sen pakollisuus lykkääntyi vuosisadan vaihteeseen asti.Martin Gripenberg, Vasa övningsskolas gymnasium, Svenska skolhistoriska föreningen i Finland. Viitattu 24.7.2024 Vasa lyceum, sittemmin Vasa svenska lyceum, muodostettiin 1874 seitsenluokkaiseksi lyseoksi, ja opetuskieli oli ruotsi. Ensimmäinen rehtori oli J. O. I. Rancken. Koulun tiloissa toimii nykyisin Vasa övningsskolas gymnasium. ==Lähteet== Luokka:Vaasan oppilaitokset Luokka:Suomen ruotsinkieliset oppilaitokset
Chelsea Hammond

Chelsea Hammond (s. 2. elokuuta 1983) on jamaikalainen pituushyppääjä ja olympiamitalisti. Hän saavutti pituushypyn pronssia Pekingin olympialaisissa vuonna 2008. Alun perin Hammond sijoittui pituuskilpailun neljänneksi, mutta nousi pronssille Tatjana Lebedevan jäätyä kiinni kiellettyjen aineiden käytöstä ja menetettyä mitalinsa vuonna 2018.Pair of Russian track athletes stripped of 2008 Olympic medals for doping Olympiapronssin lisäksi Hammond on saavuttanut kaksi kultaa Jamaikan mestaruuskilpailuissa. Ennätyksekseen hän on hypännyt tuloksen 679cm vuonna 2008. == Lähteet == Luokka:Vuonna 1983 syntyneet Luokka:Jamaikalaiset pituushyppääjät Luokka:Jamaikalaiset olympiamitalistit Luokka:Elävät henkilöt
Bligny (Aube)

Bligny on kunta Ranskassa Auben departementissa Grand Estin alueella. Se sijaitsee Landionjoen varrella, noin 14 kilometriä Bar-sur-Auben kaupungista lounaaseen. Kunnassa on kaksi linnaa sekä vanha lasitehdas, joka oli toiminnassa vuosina 1778-1875. Saint-Symphorien kirkko on kokonaan rakennettu 1700-luvun lopussa. Kirkko on ulkoapäin vaatimattoman näköinen, mutta sen 1800-luvulla tehty sisustus on näyttävä. Toinen kunnan linnoista, Château de Bligny, on rakennettu vuonna 1773 feodaalisen linnan raunioiden päälle. Keskiaikaisesta Ludvig XIII:n tyylisestä linnasta on nykyään jäljellä vain etuovi, jossa on hienoksi veistetyt rypäle- ja viiniköynnösaiheet. Siipi ja torni lisättiin 1800-luvulla. Linna toimii tällä hetkellä samppanjatalona. ==Lähteet== ==Aiheesta muualla== Luokka:Auben kunnat
Bligny

Bligny voi tarkoittaa seuraavia: * Bligny, kunta Auben departementissa Ranskassa * Bligny, kunta Marnen departementissa Ranskassa * Bligny-lès- Beaune, kunta Côte-d'Orin departementissa Ranskassa * Bligny-le-Sec, kunta Côte-d'Orin departementissa Ranskassa * Bligny-sur-Ouche, kunta Côte-d'Orin departementissa Ranskassa
Emmi Valtonen

Emmi Ilona Valtonen (s. 5. helmikuuta 2003 Turku) on suomalainen seitsenottelija. Hän edustaa Turun Urheiluliittoa ja hänen valmentajansa on Jesse Jokinen. Hän voitti vuoden 2024 Kalevan kisoissa Suomen mestaruuden ennätyspisteillään 5426. Lisäksi hän oli vuoden 2023 Kalevan kisoissa kolmas. Sisäratojen SM-kilpailuissa hän on saavuttanut viisiottelussa hopeaa 2024. 22-vuotiaiden viisiottelussa Valtonen on voittanut hallimestaruuden kahdesti. Hän on pelannut aikaisemmin myös koripalloa. Hänet palkittiin vuonna 2019 vuoden koululiikkujana. == Lähteet == Luokka:Suomalaiset yleisurheilun moniottelijat Luokka:Vuonna 2003 syntyneet Luokka:Elävät henkilöt
Luettelo Pohjois-Amerikan suurimmista metropolialueista

Luettelo Pohjois-Amerikan suurimmista metropolialueista. Luettelossa on myös huomioitu hallinnollisen alueen tiedot. ==Luettelo== metropolialue Väestö (2022) Vuosi Valtio Huomautuksia México 21 804 515 2020 New York City 19 557 311 2022 Los Angelesin suuralue 12 872 322 2022 Suur-Toronto 9 765 188 2021 https://www.hemson.com/wp-content/uploads/2020/06/HEMSON-Schedule-3-Forecasts- FINAL-16JUN20.pdf Greater Golden Horseshoe population 2024 Chicago 8 984 000 2024 https://www.macrotrends.net/global- metrics/cities/22956/chicago/population Chicago Metro Area Population 2024 Dallasin–Fort Worthin metropolialue 8 100 037 2023 https://www.nbcdfw.com/news/local/dallas-fort-worth-leads-all-metro-areas-in- population-growth/3489168/ Dallas-Fort Worth leads all metro areas in population growth Houston 7 368 466 2022 Washington D.C. 6 265 183 2022 Philadelphia 6 241 164 2022 Atlanta 6 237 435 2022 Miami 6 139 340 2022 Detroit-Windsor 5 976 595 2009 / World Agglomerations Retrieved on May 24, 2009. San Diego-Tijuana 5 434 061 2020 / Monterrey 5 341 171 2020 Guadalajara 5 286 642 2020 Phoenix 5 015 678 2022 Boston 4 900 550 2022 Inland Empire 4 667 558 2022 San Franciscon lahden ympäristö 4 579 599 2022 Montreal 4 291 732 2021 Santo Domingo 4 274 651 2022 Seattle 4 034 248 2022 Minneapolis–Saint Paul 3 693 729 2022 Tampa 3 290 730 2022 Puebla 3 199 530 2020 San Jose 3 160 000 2021 Guatemala 3 160 000 2024 Macrotrends Metro Area Estimate 2024 Denverin metropolialue 2 985 871 2022 Baltimore 2 835 672 2022 St. Louis 2 809 299 2022 https://www.statista.com/statistics/815285/st-louis- metro-area- population/#:~:text=In%202022%2C%20the%20population%20of,population%20was%202.81%20million%20people. Population of the St. Louis metro area Orlando 2 764 182 2022 Charlotte 2 756 069 2022 San Antonio 2 655 342 2022 Vancouverin metropolialue 2 642 825 2021 Port-au-Prince 2 618 894 2015 Portland 2 509 489 2022 Pittsburgh 2 434 021 2022 Austin 2 421 115 2022 Sacramento 2 416 702 2022 San Salvador 2 404 097 2022 Demographia World Urban Areas 17th Annual Edition: 202106 El Paso–Ciudad Juárez 2 384 645 2020 / Toluca 2 353 924 2020 Las Vegas 2 322 985 2022 Cincinnati 2 258 099 2022 Kansas City 2 209 494 2022 Columbus 2 161 511 2022 Cleveland 2 160 146 2022 Havanna 2 137 847 2012 Indianapolis 2 119 839 2022 Nashville 2 072 283 2022 == Lähteet == Luokka:Pohjois-Amerikan kaupungit Pohjois-Amerikan suurimmista metropolialueista
Lakiakangas

Lakiakangas voi viitata seuraaviin asiohin: *Lakiakangas, metsäalue Haminassa **Lakiakangas, mahdollinen muinaisjäännös Haminassa *Lakiakangas, metsäalue Isojoella **Lakiakangas 1 ja 2, tuulivoimapuisto Isojoella ja Kristiinankaupungissa **Lakiakangas 3, tuulivoimapuisto Isojoella ja Kristiinankaupungissa *Lakiakangas, metsäalue Kankaanpäässä *Lakiakangas, metsäalue Kotkassa *Lakiakangas, metsäalue Kouvolassa *Lakiakangas, kohouma Kouvolassa *Lakiakangas, metsäalue Kuortaneella *Lakiakangas, kaksi metsäaluetta Luumäellä *Lakiakangas, metsäalue Ruokolahdella == Lähteet == *Haku Kansalaisen karttapaikasta
Luettelo Etelä-Amerikan suurimmista metropolialueista

Luettelo Etelä-Amerikan suurimmista metropolialueista. Luettelossa on myös huomioitu hallinnollisen alueen tiedot. ==Luettelo== Järjestys Metropolialue Väestö Vuosi Valtio 1 São Paulo 21 090 792 2015 2 Buenos Aires 13 693 657 2015 3 Rio de Janeiro 12 280 702 2015 4 Lima 9 904 727 2015 5 Bogotá 9 286 225 2015 6 Santiago 6 683 852 2015 7 Belo Horizonte 5 829 923 2015 8 Caracas 5 322 310 2015 9 Porto Alegre 4 258 926 2015 10 Brasília 4 201 737 2015 11 Fortaleza 3 985 297 2015 12 Salvadorin metropolialue 3 953 290 2015 13 Recife 3 914 397 2015 14 Medellín 3 777 009 2015 15 Curitiba 3 502 804 2015 16 Campinas 3 094 181 2015 17 Guayaquil 2 952 159 2015 18 Cali 2 911 278 2015 19 Quito 2 653 330 2015 20 Maracaibo 2 576 836 2015 21 Manaus 2 523 819 2015 22 Asunción 2 482 760 2015 23 São Paulo 2 453 387 2015 24 Goiânia 2 421 833 2015 25 Belém 2 402 438 2015 26 Montevideo 2 059 988 2015 27 Barranquilla 2 025 071 2015 28 Santa Cruz de la Sierra 1 986 855 2015 29 Vitória 1 910 101 2015 30 Sorocaba 1 888 073 2015 31 La Paz 1 849 504 2015 32 Baixada Santista 1 797 500 2015 33 Valencia 1 544 004 2015 34 São Luís 1 538 131 2015 35 Córdoba 1 519 000 2015 36 Natal 1 504 819 2015 37 Rosario 1 429 000 2015 38 Piracicaba 1 412 721 2015 39 Norte Catarinense 1 344 089 2015 40 Barquisimeto 1 308 163 2015 41 Maceió 1 304 190 2015 42 João Pessoa 1 253 929 2015 43 Cochabamba 1 227 044 2015 44 Teresina 1 194 911 2015 45 Maracay 1 189 314 2015 46 Cartagena 1 161 320 2015 47 Florianópolis 1 131 981 2015 48 Bucaramanga 1 122 945 2015 49 Mendoza 1 082 000 2015 50 Londrina 1 076 454 2015 == Lähteet == Luokka:Etelä-Amerikan kaupungit Etelä-Amerikan suurimmista metropolialueista
Luettelo Oseanian suurimmista metropolialueista

Tämä on luettelo Oseanian suurimmista metropolialueista. Luettelossa on otettu huomioon myös kaksoiskaupungit, jotka sijaitsevat kahden valtion alueella. ==Luettelo== Link Pääkaupunkialueen nimi Maa Väestö 1 Sydney 5 367 206 2 Melbourne 5 159 211 3 Brisbane 2 560 720 4 Perth 2 125 114 5 Auckland 1 706 384 6 Adelaide 1 359 760 7 Honolulun piirikunta 953 207 8 Gold Coast 709 495 9 Christchurch 521 881 10 Newcastle –Maitland 498 095 11 Canberra–Queanbeyan 464 995 12 Wellington 447 310 13 Jayapura 398 478 14 Port Moresby 364 145 15 Sunshine Coast 348 343 16 Sorong 345 342 17 Central Coast 337 284 18 Wollongong 309 345 19 Geelong 282 412 20 Suva 221 150 21 Hamilton 224 895 22 Hobart 219 071 23 Townsville 183 322 24 Nouméa 182 341 25 Tauranga 182 743 26 Cairns 155 340 27 Dededo 139 825 28 Toowoomba 139 526 29 Papeete 136 771 30 Darwin 133 268 31 Honiara 130 176 32 Dunedin 132 623 33 Ballarat 109 533 34 Manokwari 107 325 35 Bendigo 102 499 36 Lae 100 677 ==Lähteet== Luokka: Oseanian kaupungit Luokka:Luettelot kaupungeista
Vestfossen

Vestfossen on taajama Øvre Eikerin kunnassa Buskerudin läänissä Norjassa. Taajaman pinta-ala on 2,3 neliökilometriä ja asukasluku 3 216 vuonna 2023. Vestfossen sijaitsee samannimisen kosken luona, ja siellä on aikaisemmin ollut paperiteollisuutta. Nykyisinkin kosken avulla tuotetaan sähköä. ==Kuvia== Vestfossen stasjon TRS 061106 009.jpg|Rautatieasema Vestfossen- Kunstlaboratorium-d9195.jpg|Vanhoja tehdasrakennuksia, jotka on muutettu kulttuuritiloiksi ==Lähteet== ==Aiheesta muualla== Luokka:Øvre Eiker Luokka:Norjan taajamat
Ormåsen

Ormåsen on taajama Øvre Eikerin kunnassa Buskerudin läänissä Norjassa. Taajaman pinta-ala on 0,8 neliökilometriä ja asukasluku 1 996 vuonna 2023. Ormåsenin lähellä sijaitsee entinen kuparikaivos. ==Lähteet== ==Aiheesta muualla== Luokka:Øvre Eiker Luokka:Norjan taajamat
Skotselv

Skotselv on taajama pääosin Øvre Eikerin kunnassa Buskerudin läänissä Norjassa. Taajaman pinta-ala on 0,8 neliökilometriä ja asukasluku 752 vuonna 2023. Pieni osa taajamasta ulottuu Modumiin, jonka puolella asuu noin 0,5 prosenttia Skotselvin asukkaista. Skotselvissä on ollut aikaisemmin muun muassa sahalaitos, rautatehdas ja selluloosateollisuutta. ==Lähteet== ==Aiheesta muualla== Luokka:Øvre Eiker Luokka:Modum Luokka:Norjan taajamat
Darbu

Darbu on taajama Øvre Eikerin kunnassa Buskerudin läänissä Norjassa. Taajaman pinta-ala on 0,6 neliökilometriä ja asukasluku 652 vuonna 2023. ==Lähteet== ==Aiheesta muualla== Luokka:Øvre Eiker Luokka:Norjan taajamat
Fiskumin vanha kirkko

Fiskumin vanha kirkko () on Øvre Eikerin kunnassa Buskerudin läänissä Norjassa sijaitseva kivinen pitkäkirkko 1200-luvulta. ==Kuvia== Fiskum gamle kirke T064 01 0011.jpg|Kirkko sisältä ==Lähteet== ==Aiheesta muualla== Luokka:Norjan kivikirkot Luokka:Øvre Eiker
Haugin kirkko (Øvre Eiker)

Haugin kirkko () on Øvre Eikerin kunnassa Buskerudin läänissä Norjassa sijaitseva kivinen pitkäkirkko 1100-luvulta. ==Kuvia== Haug kirke Hokksund T063 01 0097.jpg|Kirkko sisältä ==Lähteet== ==Aiheesta muualla== Luokka:Norjan kivikirkot Luokka:Øvre Eiker
Haugin kirkko

Haugin kirkko voi tarkoittaa seuraavia: * Haugin kirkko, kirkko Ringeriken kunnassa Norjassa * Haugin kirkko, kirkko Øvre Eikerin kunnassa Norjassa
Bakken kirkko (Øvre Eiker)

Bakken kirkko () on Øvre Eikerin kunnassa Buskerudin läänissä Norjassa sijaitseva puinen pitkäkirkko vuodelta 1883. ==Kuvia== Bakke kirke mot orgelet T063 01 0119G.jpg|Kirkko sisältä ==Lähteet== ==Aiheesta muualla== Luokka:Norjan puukirkot Luokka:Øvre Eiker
Fiskumin kirkko

Fiskumin kirkko () on Øvre Eikerin kunnassa Buskerudin läänissä Norjassa sijaitseva kivinen pitkäkirkko vuodelta 1866. ==Lähteet== ==Aiheesta muualla== Luokka:Norjan kivikirkot Luokka:Øvre Eiker
Vestfossenin kirkko

Vetsfossenin kirkko () on Øvre Eikerin kunnassa Buskerudin läänissä Norjassa sijaitseva tiilinen pitkäkirkko vuodelta 2010. ==Lähteet== ==Aiheesta muualla== Luokka:Norjan kivikirkot Luokka:Øvre Eiker
Martinius Stenshorne

Martinius Stenshorne (s. 2. helmikuuta 2006 Hokksund) on norjalainen autourheilija. Hän aloitti kartingin parissa noin nelivuotiaana ja kilpaili Formula 4 -luokassa vuonna 2022, ensin Arabiemiraattien ja sitten Italian sarjassa. Jälkimmäisessä hän sijoittui mestaruustaistossa seitsemänneksi saavuttaen kaksi kolmossijaa. Vuonna 2023 hän kilpaili Formula Regional European Championship -sarjassa, jossa hän voitti useita kilpailuja ja johti pitkään pistetaulukkoa. Vuonna 2024 hän siirtyy Formula 3 -luokkaan Hitech Racing -tallin kuljettajaksi. Häntä pidetään yhtenä Norjan lupaavimmista nuorista formulakuljettajista. Stenshorne valittiin vuonna 2024 McLarenin kuljettajakoulutusohjelmaan. ==Lähteet== ==Aiheesta muualla== * FIA F3 -sivusto Luokka:Norjalaiset autourheilijat Luokka:Vuonna 2006 syntyneet Luokka:Elävät henkilöt
John B. Kendrick

John Benjamin Kendrick (6. syyskuuta 1857 – 3. marraskuuta 1933) oli yhdysvaltalainen demokraattipoliitikko ja karjankasvattaja, joka toimi Wyomingin kuvernöörinä vuosina 1915–1917 ja senaattorina vuodesta 1917 aina kuolemaansa vuonna 1933 asti.https://www.wyohistory.org/encyclopedia/john- kendrick ==Lähteet== Luokka:Wyomingin kuvernöörit Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1857 syntyneet Luokka:Vuonna 1933 kuolleet
Unto Others

Unto Others on yhdysvaltalainen vuonna 2017 perustettu rock-yhtye, kotoisin Portlandista jonka laulaja-kitaristi Gabriel Franco perusti edellisen yhtyeensä hajottua. Yhtyeen nimi oli alun perin Idle Hands (suom. Toimettomat Kädet) joka jouduttiin kuitenkin vaihtamaan vuonna 2020 saman nimen ollessa tavaramerkki jo vuodesta 2014.https://www.metal- archives.com/bands/Unto_Others/3540492833 Yhtyeen tyyli on sekoitus heavy metalia, goottirockia, new wavea sekä post-punkia. Yhtyeeseen kuuluu laulaja- kitaristi Gabriel Francon lisäksi kitaristi Sebastian Silva, basisti Brandon Hill sekä rumpali Colin Vranizan. Vaikka monesti yhtyeen suurimman vaikuttajan luullaan olevan yhdysvaltalainen goottimetallin kulmakivi Type O Negative niin näin ei kuitenkaan ole. Gabriel Franco on nimennyt heidän suurimmiksi vaikuttajiksi mm. Journeyn, Iron Maidenin, Cradle of Filthin, Scorpionsin, Blink-182:n ja Rushin.https://knotfest.com/blogs/from-the-artist/unto-others- marks-the-fifth-anniversary-of-their-full-length-debut-mana Yhtyeen tunnetuimpia kappaleita ovat muun muassa It Doesn't Really Matter, Can You Hear the Rain, Give Me To the Night, Nightfall ja Heroin. Yhtye on julkaissut kaksi albumia, vuonna 2019 julkaistu Mana, sekä vuonna 2021 julkaistu Strength. Näiden lisäksi yhtye on julkaissut neljä EP:tä sekä yhdeksän singleä. Kolmas albumi julkaistiin 20. syyskuuta 2024 ja se kantaa nimeä Never, Neverland.https://open.spotify.com/artist/1W5khHrkcznsyChxwIBfAI Levyn on tuottanut Tom Dalgety (mm. Ghost ja The Cult). Uudella levyllä kuullaan aiemmilta levyiltä poiketen basisti Brandon Hillin taustalauluja sekä muidenkin yhtyeen jäsenten kirjoittamia tekstejä. Aiemmin sanoitukset on hoitanut yhtyeen laulaja-kitaristi Gabriel Franco. Hän kuitenkin kertoi haastattelussa palaneensa loppuun kahden ensimmäisen albumin jälkeen ja halunneensa antaa muillekin yhtyeen jäsenille mahdollisuuden vaikuttaa kappaleiden rakenteisiin sekä sanoituksiin, ja lopputulos on Francon mukaan parasta mitä olemme koskaan tehneet. Unto Othersia on kuvailtu yhtyeiden kuten Type O Negative ja The Sisters of Mercy seuraajaksi. Unto Others on esiintynyt Suomessa vuonna 2022 Helsingin jäähallissa yhdessä Arch Enemyn, Behemothin ja Carcassin kanssa. Syyskuussa 2024 yhtye ilmoitti uudesta esiintymisestään Suomessa tulevan kiertueen tiimoilta yhdessä englantilaisen doom metal-yhtye Green Lungin kanssa. Heidän kanssaan lavalle nousee yhdysvaltalainen stoner- yhtye Satan's Satyrs. Yhtyeet esiintyvät Suomessa kahdella eri paikkakunnalla, Tampereen Olympia-korttelissa 10. helmikuuta, sekä Helsingin Kulttuuritehdas Korjaamolla 11. helmikuuta 2025.https://tuska.fi/green-lung-ja-unto-others- tampereelle-ja-helsinkiin-helmikuussa/ == Lähteet == Luokka:Yhdysvaltalaiset rockyhtyeet
Pentti Nissinen

Pentti Nissinen (12. elokuuta 1950 Helsinki - 12. heinäkuuta 2015 Vantaa) oli suomalainen valokuvaaja. Hän työskenteli Ilta-Sanomille ja aloitti uransa Lehtikuvassa filminkehittäjänä. Nissinen oppi kuvaamista Ensio Ilmoselta. Nissinen toimi Ilta-Sanomien kuvaajana vuodesta 1975 vuoteen 2009. Nissinen sai vuonna 2008 Suomen Valkoisen Ruusun I luokan mitalin. == Lähteet == Luokka:Suomalaiset valokuvaajat Luokka:Vuonna 1950 syntyneet Luokka:Vuonna 2015 kuolleet
Tuure Himanka

Tuure-Erkki Himanka (15. helmikuuta 1942 Kokkola – 9. syyskuuta 2023 Kuopio)Kuolinilmoitus. Savon Sanomat 1.10.2023, s. 27. oli suomalainen näyttelijä, joka teki pitkän uran Kuopion kaupunginteatterissa ja näytteli sitä ennen ainakin Oulun kaupunginteatterissa ja Varkauden Teatterissa. Himanka opiskeli Teatterikoulussa 1960-luvun puolivälissä. Hän oli syksyllä 1965 mukana Suomen Kansallisteatterin produktiossa Jean Paul Marat'n vainoaminen ja murha Charentonin mielisairaalan potilaiden näyttelijäryhmän esittämänä herra de Saden johdolla. Kuopion kaupunginteatterissa Himanka oli mukana muun muassa vuoden 1978 kevätkauden 75-vuotisjuhlanäytännössä, Minna Canthin Työmiehen vaimossa, sekä syksyllä 1987 ensi-iltansa saaneessa 400-luvun taitteen intialaisen runoilijan Kālidāsan näytelmässä Sakuntala, jonka ohjasi Maya Tångeberg-Grischin. Himangan myöhäisvuosien rooleja Kuopiossa olivat muun muassa Kullervon isä Kalervo (2002), Kirsikkapuiston Boris Borisovits Simeonov-Pistsik (2003) ja Niskavuoren Hetan rovasti (2005). Hän esiintyy myös Yleisradion 1960-luvun loppupuolen kuunnelmasarjassa Tuntematon sotilas. Himanka esiintyi television draamasarjassa Oman onnensa seppä (MTV 1978) ja Pekka Parikan minisarjan Suomalaisia tunnustuksia (MTV 1982) aloitusjaksossa. Hän näytteli pääosaa tv-elokuvassa Paratiisin kahleissa (1989), toista pääosaa ydinvoimaonnettomuudesta kertovassa mustassa televisiokomediassa Kenttähartaus (Yle TV2 1982) ja metsänhoitaja Tapio Huuskosta Ere Kokkosen elokuvassa Elämä lyhyt, Rytkönen pitkä (1996). ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1942 syntyneet Luokka:Vuonna 2023 kuolleet
Adnan Dibrani

Adnan Dibrani (s. 12. helmikuuta 1985 Mitrovice, Jugoslavia) on ruotsalainen poliitikko. Dibrani edustaa Ruotsin sosiaalidemokraattista työväenpuoluetta. Dibrani on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1985 syntyneet Luokka:Ruotsalaiset europarlamentaarikot
Sofie Eriksson

Sofie Eriksson (s. 13. joulukuuta 1992 Gävle, Ruotsi) on ruotsalainen poliitikko. Eriksson edustaa Ruotsin sosiaalidemokraattista työväenpuoluetta. Eriksson on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1992 syntyneet Luokka:Ruotsalaiset europarlamentaarikot
Alice Teodorescu Måwe

Alice Teodorescu Måwe (s. 2. toukokuuta 1984 Bukarest, Romania) on ruotsalainen poliitikko. Teodorescu Måwe edustaa kristillisdemokraatteja. Teodorescu Måwe on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa keskusta-oikeistolaista EPP- ryhmää. == Lähteet == == Aiheesta muualla == * Luokka:Ruotsalaiset europarlamentaarikot Luokka:Vuonna 1984 syntyneet Luokka:Elävät henkilöt
Sigfrid Friis

Sigfrid Friis (s. 20. lokakuuta 1994 Hillerød, Tanska) on tanskalainen poliitikko. Friis edustaa Radikaali Venstre-puoluetta. Friis on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Tanskalaiset europarlamentaarikot Luokka:Vuonna 1994 syntyneet Luokka:Elävät henkilöt
Rasmus Nordqvist

Rasmus Nordqvist (s. 18. heinäkuuta 1975 Kööpenhamina, Tanska) on tanskalainen poliitikko. Nordqvist edustaa sosialistista kansanpuoluetta. Nordqvist on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Vihreät / Euroopan vapaa allianssi -ryhmää. == Lähteet == == Aiheesta muualla == * Luokka:Tanskalaiset europarlamentaarikot Luokka:Vuonna 1975 syntyneet Luokka:Elävät henkilöt
Kristoffer Storm

Kristoffer Storm (s. 26. tammikuuta 1989 Hillerød, Tanska) on tanskalainen poliitikko. Storm edustaa Tanskademokraatit-puoluetta. Storm on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa konservatiivien ja reformistien ryhmää. == Lähteet == == Aiheesta muualla == * Luokka:Tanskalaiset europarlamentaarikot Luokka:Vuonna 1989 syntyneet Luokka:Elävät henkilöt
Per Clausen

Per Clausen (s. 20. helmikuuta 1955 Kongsvinger, Tanska) on tanskalainen poliitikko. Clausen edustaa Yhtenäisyyslistaa. Clausen on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa vasemmistoryhmää. == Lähteet == == Aiheesta muualla == * Luokka:Tanskalaiset europarlamentaarikot Luokka:Vuonna 1955 syntyneet Luokka:Elävät henkilöt
Peter Kofod

Peter Kofod (s. 27. helmikuuta 1990 Bornholm, Tanska) on tanskalainen poliitikko. Kofod edustaa Tanskan kansanpuoluetta. Kofod on toiminut Euroopan parlamentin jäsenenä vuosina 2019–2022. Hän edusti Euroopan parlamentissa Identiteetti ja demokratia -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1990 syntyneet Luokka:Tanskalaiset europarlamentaarikot
Jens Rohde

Jens Rohde (s. 18. huhtikuuta 1970 Holstebro, Tanska) on tanskalainen poliitikko. Rohde edustaa Radikaali Venstre-puoluetta. Rohde on toiminut Euroopan parlamentin jäsenenä vuosina 2009–2019. Hän edusti Euroopan parlamentissa Euroopan liberaalidemokraattien liiton ryhmää. == Lähteet == == Aiheesta muualla == * Luokka:Tanskalaiset europarlamentaarikot Luokka:Vuonna 1970 syntyneet Luokka:Elävät henkilöt
Anne Elisabet Jensen

Anne Elisabet Jensen (s. 17. elokuuta 1951 Kalundborg, Tanska) on tanskalainen poliitikko. Jensen edustaa Venstre-puoluetta. Jensen on toiminut Euroopan parlamentin jäsenenä vuosina 1999–2014. Hän edusti Euroopan parlamentissa Euroopan liberaalidemokraattien liiton ryhmää. == Lähteet == == Aiheesta muualla == * Luokka:Tanskalaiset europarlamentaarikot Luokka:Vuonna 1951 syntyneet Luokka:Elävät henkilöt
Karin Riis-Jørgensen

Karin Riis-Jørgensen (s. 7. marraskuuta 1952 Odense, Tanska) on tanskalainen poliitikko. Riis-Jørgensen edustaa Venstre-puoluetta. Riis-Jørgensen on toiminut Euroopan parlamentin jäsenenä vuosina 1994–2009. Hän edusti Euroopan parlamentissa Euroopan liberaalidemokraattien liiton ryhmää. == Lähteet == == Aiheesta muualla == * Luokka:Tanskalaiset europarlamentaarikot Luokka:Vuonna 1952 syntyneet Luokka:Elävät henkilöt
Niels Busk

Niels Busk (s. 2. elokuuta 1942 Vadum, Tanska) on tanskalainen poliitikko. Busk edustaa Venstre-puoluetta. Busk on toiminut Euroopan parlamentin jäsenenä vuosina 1999–2009. Hän edusti Euroopan parlamentissa Euroopan liberaalidemokraattien liiton ryhmää. == Lähteet == == Aiheesta muualla == * Luokka:Tanskalaiset europarlamentaarikot Luokka:Vuonna 1942 syntyneet Luokka:Elävät henkilöt
Baroville

Baroville on kunta Ranskassa Auben departementissa Grand Estin alueella. Se sijaitsee noin viisi kilometriä Bar-sur-Auben kaupungista lounaaseen. Barovillen kirkko on omistettu Saint-Étiennelle, ja sen alkuperä juontaa juurensa 1100-luvulle. Kirkon viisisivuinen apsis on peräiin tältä ajalta. Sen jälleenrakennus 1700-luvulla antoi rakennukselle nykyisen suorakaiteisen muodon. Baroville kuuluu samppanjan tuotantoalueeseen. Siellä toimii useita samppanjataloja, kuten vuodesta 1910 lähtien toiminut Jean Mallet Champagne. ==Lähteet== ==Aiheesta muualla== Luokka:Auben kunnat
Ole Sørensen

Ole Sørensen (s. 16. lokakuuta 1968 Rudkøbing, Tanska) on tanskalainen poliitikko. Sørensen edustaa Venstre-puoluetta. Sørensen on toiminut Euroopan parlamentin jäsenenä vuosina 2001–2004. Hän edusti Euroopan parlamentissa Euroopan liberaalidemokraattien liiton ryhmää. == Lähteet == == Aiheesta muualla == * Luokka:Tanskalaiset europarlamentaarikot Luokka:Vuonna 1968 syntyneet Luokka:Elävät henkilöt
Maarit Teuronen

Maarit Teuronen (s. 1974) on suomalainen nyrkkeilyvalmentaja ja entinen nyrkkeilijä. Hän saavutti kilpaurallaan kaksi EM-pronssia ja kahdeksan Suomen mestaruutta. Tampereen Voimailuseuraa koko uransa edustanut Teuronen aloitti nyrkkeilyn vuonna 1993 ja voitti ensimmäisen SM-kultansa 1995. Viimeisen Suomen mestaruutensa hän voitti 2008. EM-pronssia Teuronen saavutti 2005 Tönsbergissä ja 2006 Varsovassa. Kilpauransa jälkeen Teuronen on valmentanut muun muassa kaksinkertaista olympiamitalistia Mira Potkosta ja EM-mitalisti Elina Gustafssonia sekä Pihla Kaivo-ojaa, Emma Jokiahoa ja Vilma Viitasta. == Lähteet == Luokka:Suomalaiset nyrkkeilijät Luokka:Suomalaiset nyrkkeilyvalmentajat Luokka:Vuonna 1974 syntyneet Luokka:Elävät henkilöt
Ole Andreasen

Ole Andreasen (s. 30. heinäkuuta 1939 Frederiksberg, Tanska) on tanskalainen poliitikko. Andreasen edustaa Venstre-puoluetta. Andreasen on toiminut Euroopan parlamentin jäsenenä vuosina 1999–2004. Hän edusti Euroopan parlamentissa Euroopan liberaalidemokraattien liiton ryhmää. == Lähteet == == Aiheesta muualla == * Luokka:Tanskalaiset europarlamentaarikot Luokka:Vuonna 1939 syntyneet Luokka:Elävät henkilöt
Ole Christensen

Ole Christensen (s. 7. toukokuuta 1955 Pandrup, Tanska) on tanskalainen poliitikko. Christensen edustaa Sosiaalidemokraattista puoluetta. Christensen on toiminut Euroopan parlamentin jäsenenä vuosina 2004–2019. Hän edusti Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1955 syntyneet Luokka:Tanskalaiset europarlamentaarikot
Tanska kesäolympialaisissa 1896

Tanska osallistui Ateenan olympialaisiin 1896 kolmen urheilijan joukkueella. Joukkieen muodostivat Viggo Jensen, Eugen Schmidt ja Holger Nielsen. Viggo Jensen saavutti kultaa kahden käden painonnostossa, ja hopeaa yhden käden painonnostossa. Vapaakiväärin moniasentokilpailussa hän saavutti pronssia. Holger Nielsen saavutti hopeaa vapaapistoolissa ja pronssia olympiapistoolissa ja miekkailun säiläkilpailussa. Eugen Schmidt ei saavuttanut mitalisijoja. ==Lähteet== Luokka:Tanska olympialaisissa Luokka:Valtiot kesäolympialaisissa 1896
Britta Thomsen

Britta Thomsen (s. 23. tammikuuta 1954 Aalborg, Tanska) on tanskalainen poliitikko. Thomsen edustaa Sosiaalidemokraattista puoluetta. Thomsen on toiminut Euroopan parlamentin jäsenenä vuosina 2004–2014. Hän edusti Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1954 syntyneet Luokka:Tanskalaiset europarlamentaarikot
Claus Larsen-Jensen

Claus Larsen-Jensen (s. 9. toukokuuta 1953 Kööpenhamina, Tanska) on tanskalainen poliitikko. Larsen-Jensen edustaa Sosiaalidemokraattista puoluetta. Larsen-Jensen on toiminut Euroopan parlamentin jäsenenä vuosina 2013–2014. Hän edusti Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1953 syntyneet Luokka:Tanskalaiset europarlamentaarikot
Niels Sindal

Niels Sindal (s. 29. huhtikuuta 1950 Kööpenhamina, Tanska) on tanskalainen poliitikko. Sindal edustaa Sosiaalidemokraattista puoluetta. Sindal on toiminut Euroopan parlamentin jäsenenä vuosina 1994–1999. Hän edusti Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1950 syntyneet Luokka:Tanskalaiset europarlamentaarikot
Kirsten Jensen

Kirsten Jensen (s. 11. maaliskuuta 1961 Esbønderup, Tanska) on tanskalainen poliitikko. Jensen edustaa Sosiaalidemokraattista puoluetta. Jensen on toiminut Euroopan parlamentin jäsenenä vuosina 1989–1999. Hän edusti Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1961 syntyneet Luokka:Tanskalaiset europarlamentaarikot
Armas Sikanen

Armas Eemil Sikanen (22. heinäkuuta 1894 – 23. tammikuuta 1968) oli suomalainen kauppias ja kestävyysuimari.Billiongraves : Armas Eemil Sikanen 37-vuotias savonlinnalainen kauppias Armas Sikanen ui 28. heinäkuuta 1931 Punkasalmelta Savonlinnaan 44–45 kilometrin pituisen matkan ajassa 20 tuntia 15 minuuttia. Hän lähti Punkasalmelta kello 1 aikaan yöllä ja oli perillä Savonlinnan satamassa kello 21.15 illalla. Matkalla Sikasta seurasi veneellä kolme miestä, jotka aina välillä antoivat hänelle lämmintä kananmunilla suurustettua lihalientä ja teetä. Matkan aikana Sikaselle tuottivat vaikeuksia salmien kylmät virtapaikat, joissa vesi oli noin 3 astetta kylmempää kuin muualla. Sikanen oli uintia varten voidellut ruumiinsa vaseliinin ja autoöljyn seoksella. Hän käytti kilometriä kohden keskimäärin 27 minuuttia. Sikanen löi Matti Hämäläisen 1927 tekemän pituusuintiennätyksen kun tämä ui Laatokalla Valamosta Sortavalaan 40–42 kilometrin matkan ajassa 26 tuntia 20 minuuttia. Sikanen oli kesällä 1930 yrittänyt uida Punkasalmelta Savonlinnaan mutta hän joutui silloin keskeyttämään uituaan 31 kilometriä. Sikanen oli aiemminkin nuorempana tehnyt pidempiä uintimatkoja uiden 10–15 kilometrin matkoja. Matti Hämäläisen pituusuintiennätys lyöty. Kauppias Armas Sikanen ui tiistaina Punkasalmelta Savonlinnaan. Tämä 44-45 km:n pituinen uintitaival kesti 20 tuntia 15 minuuttia. Matka pisin mitä Suomessa on tähän asti uitu, Itä-Savo, 30.07.1931, nro 82, s. 2, Kansalliskirjaston digitaaliset aineistot. Viitattu 25.07.2024Uiden Punkaharjulta Savonlinnaan. Matkaa oli 31,5 km. Keskimäärin kilometri 23,8 minuutissa, Pohjois-Savo, 24.07.1930, nro 80, s. 4, Kansalliskirjaston digitaaliset aineistot. Viitattu 25.07.2024 Sikanen yritti 31. heinäkuuta 1932 uida Suomenlahden yli Virosta Suomeen, mutta hän joutui silloin keskeyttämään uintinsa kovan merenkäynnin vuoksi uituaan seitsemässä ja puolessa tunnissa noin 20 kilometrin matkan.Armas Sikanen keskeytti ankaran merenkäynnin takia Suomenlahden-uintinsa, Uusi Suomi, 01.08.1932, nro 205, s. 4, Kansalliskirjaston digitaaliset aineistot. Viitattu 25.07.2024 Sikanen yritti uudelleen heinäkuun lopulla 1934 uida Suomenlahden yli Tallinnasta Porkkalaan mutta hän joutui keskeyttämään uintiyrityksen jäätävän kylmän kuusiasteisen veden takia yritettyään lähteä matkalle useita kertoja.Sikasen uintiyritys yli Suomenlahden tyrehtyi jäätävän kylmään veteen. Yritti lähteä kaksi kertaa, Ilta-Sanomat, 28.07.1934, nro 172, s. 4, Kansalliskirjaston digitaaliset aineistot. Viitattu 25.07.2024Uintiyritys Virosta Suomeen, Helsingin Sanomat, 25.07.1934, nro 196, s. 5, Kansalliskirjaston digitaaliset aineistot. Viitattu 25.07.2024Sikasen maratonuinti epäonnistui. Suomenlahden vesi liian kylmää - Viron puolella, Helsingin Sanomat, 28.07.1934, nro 199, s. 6. Kansalliskirjaston digitaaliset aineistot. Viitattu 25.07.2024 == Lähteet == Luokka:Suomalaiset uimarit Luokka:Vuonna 1894 syntyneet Luokka:Vuonna 1968 kuolleet
Fiskarsin kartano

Fiskarsin kartano on vanha kivitalo Fiskarsin kylässä Raaseporin kaupungissa. Se on Fiskarsin ruukin päärakennus joka tunnetaan paremmin nimellä "stenhuset" (suom. Kivitalo). Se on toiminut tehtaanjohtajan kotina ja on nyt Fiskars- yhtiön edustuskäytössä. Kartano on rakennettu vuosina 1816–1822, mutta se on peruskorjattu muutamaan otteeseen. Alun perin se toimi asuntona ja ruukin hallituksellisena keskuksena. Aivan alkuperäiset suunnitelmat oli Pehr Granstedtin laatimia, piirustuksia täydensi Charles Bassi ja suunnitteluun osallistui myös C.L Engel. Museoviraston valtakunnallisesti merkittävien rakennettujen kulttuuriympäristöjen arvion mukaan Fiskarsin ruukinkartano on Suomen maaseudun merkittävimpiä empirerakennuksia. == Lähteet == == Aiheesta muualla == * https://hurmioitunut.blogspot.com/2022/08/fiskarsin-ruukki.html Luokka:Raaseporin rakennukset ja rakennelmat Luokka:Raaseporin kartanot
Gabriel Franco

Gabriel Gabe Franco on yhdysvaltalainen muusikko ja Unto Others-rockyhtyeen laulaja-kitaristi sekä pääasiallinen sanoittaja. Franco perusti Unto Othersin vuonna 2017 nimellä Idle Hands (suom. Toimettomat Kädet), kunnes vuonna 2020 se jouduttiin vaihtamaan nykyiseen muotoonsa tavaramerkkisekaannusten vuoksi. Francon aiempi yhtye toimi nimellä Spellcaster, jossa hän soitti bassoa, mutta yhtye hajosi vuonna 2017. Franco perusti Idle Handsin Spellcaster-yhtyeen kitaristi Sebastian Silvan kanssa. Myöhemmin yhtyeeseen liittyi basistiksi Brandon Hill ja Spellcasterista tuttu rumpali Colin Vranizan.https://www.metal-archives.com/bands/Unto_Others/3540492833 Franco tulee vaatimattomista ja köyhistä oloista Yhdysvaltojen Portlandin lounaisosasta. Hänen isänsä on meksikolainen ja äitinsä saksalainen, hänen isänsä kuitenkin häipyi Gabrielin elämästä hänen ollessaan pieni lapsi. Hänet kasvatti vietnamilaissyntyinen isäpuolensa. Francolla on myös viisi sisarusta.https://loudwire.com/unto-others-strength-interview-goth-metal/ Franco työskenteli päivätyökseen puistotyöntekijänä seitsemän vuotta ennen kuin hänelle tuli mahdollisuus tehdä musiikkia työkseen.https://knotfest.com/blogs/from-the-artist/unto-others-marks-the- fifth-anniversary-of-their-full-length-debut-mana Franco on nimennyt hänen suurimmiksi musiikillisiksi vaikuttajikseen muun muassa Cradle of Filthin, Iron Maidenin ja Journeyn. == Lähteet == Luokka:Yhdysvaltalaiset kitaristit Luokka:Yhdysvaltalaiset laulajat Luokka:Yhdysvaltalaiset sanoittajat Luokka:Yhdysvaltalaiset rockmuusikot Luokka:Syntymävuosi puuttuu Luokka:Elävät henkilöt
Albert Ritchie

Albert Cabell Ritchie (29. elokuuta 1876 - 24. helmikuuta 1936) oli Yhdysvaltalainen demokraattipoliitikko ja lakimies, joka toimi Marylandin 49. kuvernöörinä vuosina 1920 - 1935. Vuosina 1920 ja 1932 Ritchie pyrki demokraattien presidenttiehdokkaaksi muttei tullut valituksi https://msa.maryland.gov/megafile/msa/speccol/sc3500/sc3520/001400/001480/html/1480bio.html https://msa.maryland.gov/megafile/msa/speccol/sc3500/sc3520/001400/001480/html/1480extbio.html. ==Lähteet== Luokka:Marylandin kuvernöörit Luokka:Yhdysvaltalaiset demokraattipoliitikot Luokka:Vuonna 1876 syntyneet Luokka:Vuonna 1936 kuolleet
Hjalmar Stenström

Uno Hjalmar Stenström (22. kesäkuuta 1894 Porvoo – 29. toukokuuta 1980 Helsinki)Kuolinilmoitus, Uno Hjalmar Stenström, Hufvudstadsbladet, 1980, No 146, sivu 3, julkaistu 2.6.1980 oli suomalainen yleisurheilija. Hän edusti Porvoon Akillesta. Stenström saavutti vuoden 1919 Kalevan kisoissa pronssia viisiottelussa ja oli kuudes 100 metrillä. Vuoden 1916 Kalevan kisoissa hän sijoittui viisiottelussa neljänneksi. Stenströmin aiempia seuroja olivat Porvoon Työväen Voimistelu- ja Urheiluseura WeikotUrheilujohtajakurssit Jyväskylässä, Uusimaa, 1914, No 65, sivu 3, julkaistu 19.6.1914 ja Helsingin Kisa-Veikot. Urheilun kandidaattiarvon Stenström saavutti Iisalmessa järjestetyissä yleisurheilukisoissa vuonna 1913.Helsingin Sanomat, 1913, No 152, sivu 4, julkaistu 4.7.1913Urheilumaisteri- ja kandidaattikilpailut Iisalmella 28 ja 29 p. kesäk. 1913: Uno Hjalmar Stenström, Veikot, Porvoo, 36 p., Suomen Urheilulehti, 1913, No 33, sivu 11, julkaistu 10.7.1913 Akilleksen ansiomerkin Stenström sai vuonna 1937 toimittuaan seurassa 20 vuotta.Akilles 35-årsfest, Borgåbladet, 1937, No 132, sivu 2, julkaistu 18.11.1937 Stenström on haudattu Porvooseen Näsinmäen hautausmaalle. == Henkilökohtaiset ennätykset == Laji Tulos Paikka Päivä 100 m 11,3 Turku 17.8.1919 200 m 24,3 Tuntematon 1919 400 m 53,2 Helsinki 19.9.1919 1 500 m 4.44,8 Tuntematon 1915 110 m aidat 17,2 Porvoo 3.8.1919 Pituus 6.39 Tuntematon 1919 == Lähteet == Luokka:Suomalaiset yleisurheilun moniottelijat Luokka:Suomalaiset pikajuoksijat Luokka:Vuonna 1894 syntyneet Luokka:Vuonna 1980 kuolleet
Hydroksipropyylimetyyliselluloosa

Hydroksipropyylimetyyliselluloosa (E-koodi E 464) on selluloosajohdannainen polymeeri. Se on jauhe, joka on väriltään valkoinen tai luonnonvalkoinen. Se on hajuton, mauton ja ioniton. Sitä käytetään monipuolisesti lääke-, kosmetiikka- ja elintarviketeollisuudessa. Sen käyttötarkoituksia ovat sakeutus, emulgointi, stabillointi, suspendointi ja kalvon muodostaminen. Lääketeollisuudessa sitä käytetään myös side-, voitelu- ja hajotusaineena. Hydroksipropyylimetyyliselluloosan valmistuksessa käytettävää selluloosaa saadaan kasvikuiduista. Valmistusprosessissa selluloosaa käsitellään alkalilla ja alkaliselluloosa laitetaan reagoimaan metyylikloridin ja propyleenioksidin kanssa. Lopuksi tuote puhdistetaan ja kuivataan. Hydroksipropyylimetyyliselluloosaa säilytetään pusseissa ja tynnyreissä viileässä ja varjoisessa paikassa. Hydroksipropyylimetyyliselluloosan CAS- numero on 9004-65-3. == Lähteet == == Aiheesta muualla == * Ruokavirasto: E464 - Hydroksipropyylimetyyliselluloosa * PubChem: (Hydroxypropyl)methyl cellulose * Human Metabolome Database (HMDB): Hydroxypropyl methylcellulose * Food Component Database (FooDB): Hydroxypropyl methyl cellulose * Kyoto Encyclopedia of Genes and Genomes (KEGG): Hydroxypropylmethylcellulose Luokka:Polysakkaridit
Frank L. Houx

Frank Lee Houx (12. joulukuuta 1854 – 3. huhtikuuta 1941) oli yhdysvaltalainen demokraattipoliitikko, joka toimi Wyomingin 10. kuvernöörinä vuosina 1917–1919.https://www.wyohistory.org/encyclopedia/frank-houx Wyomingiin vuonna 1895 muuttanut Houx toimi ennen poliitista uraansa maatalouden parissa ja toimi kuvernöörikauttaan edeltävinä vuosina Wyomingissa Codyn kaupungin pormestarina ja osavaltion hallinnossa https://www.wyohistory.org/encyclopedia/frank-houx. ==Lähteet== Luokka:Wyomingin kuvernöörit Luokka:Yhdysvaltalaiset demokraattipoliitikot Luokka:Vuonna 1854 syntyneet Luokka:Vuonna 1941 kuolleet
Kayser

Kayser tarkoittaa muun muassa seuraavia: ==Sukunimi== * Alois Kayser (1877–1944). saksalainen katolinen lähetyssaarnaaja * Jan Henrik Kayser (1933–2016), norjalainen pianisti * Heinrich Kayser (1853–1940), saksalainen fyysikko ja professori * Heinrich Kayser (1842-1917), saksalainen arkkitehti * Wolfgang Kayser (1906–1960), saksalainen kirjallisuudentutkija ==Muut== * Kayser-Threde GmbH, saksalainen avaruusteknologiayhtiö ==Katso myös== * Kayseri, teollisuuskaupunki Turkissa * Kayserin maakunta, Turkin maakunta * Kaiser, täsmennyssivu Luokka:Luettelot henkilöistä sukunimen mukaan
Kaiser

Kaiser tarkoittaa saksan kielessä keisaria. Lisäksi se tarkoittaa muun muassa seuraavia: ==Sukunimi== * Friedrich Kaiser (1814–1874), itävaltalainen kirjailija * Georg Kaiser (1878–1945), saksalainen näytelmäkirjailija * Henry J. Kaiser (1882–1967), yhdysvaltalainen teollisuusyrittäjä, terveyspalveluorganisaation Kaiser Permanenten perustaja * James F. Kaiser (1929–2020), yhdysvaltalainen digitaalisen signaalinkäsittelyn (DSP) kehittäjä * Manfred Kaiser (1929–2017), saksalainen jalkapalloilija * Otto Kaiser (1901–1977), itävaltalainen taitoluistelija * Philip Mayer Kaiser (1913–2007), yhdysvaltalainen diplomaatti * Ruud Kaiser (s. 1960), alankomaalainen jalkapallovalmentaja * Stien Baas-Kaiser (1938–2022), alankomaalainen pikaluistelija * Tyler Kaiser (s. 1962), yhdysvaltalainen säveltäjä, kitaristi ja käyrätorvensoittaja * Willy Kaiser (1912–1986), saksalainen nyrkkeilijä * Wyatt Kaiser (s. 2002), yhdysvaltalainen jääkiekkoilija ==Muut== * Kaiser- luokka, Saksan keisarikunnan laivaston taistelulaivaluokka * Kaiser, yhdysvaltalainen automerkki ==Katso myös== * Kaiser Chiefs, englantilainen rockyhtye * Kaizer Chiefs, eteläafrikkalainen jalkapalloseura * Kaiser Wilhelm, täsmennyssivu * Kayser, täsmennyssivu Luokka:Luettelot henkilöistä sukunimen mukaan
Essoyes

Essoyes on kunta Ranskassa Auben departementissa Grand Estin alueella. Se sijaitsee Ourcejoen varrella, noin 50 kilometriä Troyes'n kaupungista kaakkoon. 1600-luvun puolivälissä paperinvalmistus oli täällä melko tärkeä elinkeino, mutta se loppui 1700-luvun lopulla. Tulipalo tuhosi kylän 12. maaliskuuta 1763. Vain muutama kivestä rakennettu talo säästyi. Suurin osa rakennuksista oli tuolloin olkikattoisia puutaloja, joita on muutama joen varrella muistuttamassa tästä aikakaudesta. Kahden kilometrin päähän kunnan keskusta Servignyn kylään rakennettiin 1100-luvulla Saint-Bernardille omistettu kappeli. Nykyään se on luokiteltu historialliseksi muistomerkiksi. Kaupungin keskustassa oli vanha romaaninen Saint-Rémin kirkko, joka oli yksi Auben merkittävimmistä romaanisista rakennuksista. Se tuhoutui vuonna 1855. Kirkko rakennettiin uudelleen, ja se vihittiin käyttöön vuonna 1865. Taidemaalari Pierre-Auguste Renoir vietti perheineen aikaa Essoyesissa. Hänen vaimonsa Aline Charigot oli syntyisin täältä. He molemmat sekä heidän kaikki kolme poikaansa ovat haudattuina kunnan hautausmaalle. Tiedosto:Chapelle Servigny01.JPG|Saint-Bernardin kappeli Tiedosto:Essoyes l'église.JPG|Saint- Rémin kirkko Tiedosto:Essoyes atelier Renoir.jpg|Renoir’n ateljee ==Lähteet== ==Aiheesta muualla== Luokka:Auben kunnat
Hydroksipropyyliselluloosa

Hydroksipropyyliselluloosa (E-koodi E 463) on selluloosayhdiste, jota esiintyy luonnossa kasveissa. Sitä voidaan valmistaa myös kemiallisesti lisäämällä selluloosamolekyyliin hydroksipropyyliryhmiä. Hydroksipropyyliselluloosa on vesiliukoinen. Sen liuos on väritön, kirkas ja viskoosinen. Hydroksipropyyliselluloosaa käytetään elintarvikkeissa, kosmetiikassa ja lääkkeissä. Se toimii sakeuttamis-, stabilointi- ja sideaineena. Hydroksipropyyliselluloosa muodostaa onttoja kapseleita, joiden vesipitoisuus on alhainen. Tämän vuoksi se sopii lääkkeisiin ja elintarvikkeisiin, joissa alhainen kosteuspitoisuus on hyväksi. Hydroksipropyyliselluloosan CAS-numero on 9004-64-2. == Lähteet == == Aiheesta muualla == * Ruokavirasto: E463 - Hydroksipropyyliselluloosa * Human Metabolome Database (HMDB): Hydroxypropyl cellulose * Food Component Database (FooDB): Hydroxypropyl cellulose * DrugBank: Hydroxypropyl cellulose * Kyoto Encyclopedia of Genes and Genomes (KEGG): Hydroxypropyl cellulose Luokka:Polysakkaridit
Longlegs

Longlegs on vuonna 2024 ensi-iltansa saanut yhdysvaltalainen kauhuelokuva, jonka on ohjannut ja käsikirjoittanut Osgood Perkins. Sen pääosia esittävät Maika Monroe ja Nicolas Cage. Sivuosia esittävät Blair Underwood, Alicia Witt, Michelle Choi-Lee, Dakota Daulby ja Kiernan Shipka. Elokuva seuraa FBI- agenttia, joka yrittää napata Oregonissa perheitä murhaavaa okkultistista sarjamurhaajaa. Longlegs sai maailmanensi-iltansa Los Angelesissa järjestettävillä Beyond Fest -elokuvajuhlilla 31. toukokuuta 2024. Suomen- ensi-iltansa se saa 9. elokuuta 2024. Elokuva sai positiivisen vastaanoton kriitikoilta. == Näyttelijät == == Lähteet == == Aiheesta muualla == * Luokka:Vuoden 2024 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset rikoselokuvat Luokka:Sarjamurhaajaelokuvat Luokka:Elokuvat satanismista
Gavin Baddeley

Gavin Baddeley on brittiläinen Saatanan kirkon pappi, toimittaja ja kirjailija.God V Satan BBC, viitattu 25.7.2024 Gavin Baddeley Canelo, viitattu 25.7.2024 Baddeley valmistui Cambridgen yliopistosta.Gavin Baddeley: Lucifer Rising: A Book of Sin, Devil Worship & Rock'n'roll Hugendubel, viitattu 25.7.2024 Hän pääsi 1990-luvulla haastattelemaan Saatanan kirkon perustanutta Anton LaVeyta, vaikka tämä oli pitkälti vetäytynyt julkisuudesta. LaVey vihki Baddeleyn Saatanan kirkon papiksi.Luke Jennings, The Gospel of Filth: A Bible of Decadence and Darkness by Gavin Baddeley The Guardian 20.6.2010, viitattu 25.7.2024 Baddeley perusti 1990-luvun alussa Lontooseen Saatanan kirkon loosin, ja hänestä tuli järjestön Britannian-edustaja. Baddeley on toimittajana työskennellyt lukuisissa julkaisuissa, joissa hän on erikoistunut okkultismin, musiikin ja niin kutsutun roskakulttuurin aiheisiin. Hän on toiminut myös luennoitsijana okkultismin aiheista. Baddeley on kirjoittanut lukuisia kirjoja dekadentista kulttuurista ja historian synkistä puolista. Esimerkiksi teoksessa The Gospel of Filth hän tarkastelee Cradle of Filth -yhtyettä. Lucifer Rising käsittelee satanismia historian ja kulttuurin näkökulmista. Baddeley on lisäksi kirjoittanut esimerkiksi Draculasta ja Viiltäjä-Jackista. == Ideologia == Baddeleyn mukaan Saatana on käsite, joka symboloi uskonnollisten kieltojen kohteina olevia asioita. Baddeleyn mukaan satanismiin kuuluu keskeisesti nautintojen arvostus. Hänen mukaansa ihmisen ei tule tuntea syyllisyyttä mistään nautinnosta, joka ei ole pois muiden oikeuksista. Baddeley pitää kristinuskoon kuuluvaa pidättyväisyyden korostusta vallankäytön muotona. == Kirjoja == * Dissecting Marilyn Manson * Lucifer Rising: Sin, Devil Worship, and Rock'n'roll * Goth Chic: A Connoisseur's Guide to Dark Culture, the Decadent Lifestyle, and Demonic Tradition * Street Culture: 50 Years of Subculture Style * The Gospel of Filth: A Bible of Decadence & Darkness * Goth: The Dark Subculture * Vampire Lovers: Screen's Seductive Creatures of the Night: A Book of Undead Pin-Ups * Vlad The Impaler: Son of the Devil, Hero of the People (Paul Woodsin kanssa) * Jack the Ripper: The Murders and the Myths (Paul Wodsin kanssa) * Frightfest Guide: Werewolf Movies * Saucy Jack: The Elusive Ripper (Paul Woodsin kanssa) Gavin Baddeley Books Thrift Books, viitattu 25.7.2024 == Lähteet == Luokka:Brittiläiset tietokirjailijat Luokka:Brittiläiset toimittajat Luokka:Saatanan kirkko Luokka:Satanistit Luokka:Syntymävuosi puuttuu Luokka:Elävät henkilöt
Kaiser Wilhelm

Kaiser Wilhelm tarkoittaa seuraavia: ==Saksan keisarit== * Vilhelm I (1797–1888), Preussin kuningas ja Saksan keisari * Vilhelm II (1859–1941), Preussin kuningas ja Saksan keisari ==Alukset== * Kaiser Wilhelm (alus, 1871), Salonschiff Bodenseellä * Kaiser Wilhelm (alus, 1887), Sächsisch-Böhmischen Dampfschiffahrts-Gesellschaftin alus * Kaiser Wilhelm (alus, 1900), Elbellä liikennöinyt siipirataslaiva * SS Kaiser Wilhelm der Grosse, Norddeutscher Lloydin omistama Atlantin linjalaiva (1897) * SMS Kaiser Wilhelm der Große, Keisarillisen laivaston linjalaiva * Kaiser Wilhelm II (alus, 1889), Saksan postilaiva * SMS Kaiser Wilhelm II, Keisarillisen laivaston linjalaiva * Kaiser Wilhelm II (alus, 1903), matkustajalaiva, myöhemmin Agamemnon ==Muut== * Kaiser-Wilhelm-Universität, Strasbourgin yliopisto * Kaiser Wilhelm Gesellschaft ja sen hallinnoima Kaiser Wilhelm -instituutti on vuonna 1948 yhdistetty Max Planck -instituuttiin * Kaiser-Wilhelm-Kanal, Kielin kanava * Kaiser-Wilhelm-Gedächtniskirche, Keisari Vilhelmin muistokirkko * Kaiser Wilhelm Geschutz, Pariisin tulitukseen ensimmäisessä maailmansodassa käytetty tykki * Kaiser-Wilhelm-Nationaldenkmal, muistomerkki Berliinissä
Blanche Barton

Blanche Barton on yhdysvaltalainen Saatanan kirkon vaikuttaja. Hän oli perustaja Anton LaVeyn elämänkumppani vuodesta 1984 tämän kuolemaan saakka. Viimeisinä vuosinaan LaVey nimitti Bartonin Saatanan kirkon ylipapittareksi.FAQ: LaVey and Family Church of Satan, viitattu 25.7.2024 Barton julkaisi LaVeyn auktorisoidun elämäkerran The Secret Life of a Satanist (1990).The Secret Life of a Satanist: The Authorized Biography of Anton Szandor LaVey Google Books, viitattu 25.7.2024 Hän julkaisi myös kirjan The Church of Satan. Barton sai LaVeyn kanssa yhteisen pojan, jonka nimi on Satan Xerxes Carnacki LaVey. Barton vastasi LaVeyn kuoleman jälkeen Saatanan kirkon johtamisesta.Blanche Barton Britannica, viitattu 25.7.2024 Hän tarjosi LaVeyn tyttärelle Karla LaVeylle asemansa jakamista, mutta tämä ei enää osoittanut mielenkiintoa järjestöä kohtaan. Barton nimitti Peter Gilmoren Saatanan kirkon ylipapiksi 30. huhtikuuta 2001. Hän on sittemmin toiminut Magistra Templi Rexin asemassa eli Saatanan kirkkoa hallinnoivan Yhdeksän neuvoston (Council of Nine) puheenjohtajana. Hän on myös toimittanut lehteä The Cloven Hoof. Vuonna 2021 Barton julkaisi uuden, laajennetun painoksen The Church of Satan -kirjastaan nimellä We Are Satanists.F.A.Q. Literature Church of Satan, viitattu 25.7.2024 Vuonna 2023 hän esiintyi dokumenttielokuvassa Satan Wants You.Liam Lacey, Satan Wants You: How a Bad Book Launched the Satanic Panic Original Cin 10.8.2023, viitattu 25.7.2024 == Lähteet == == Aiheesta muualla == * Luokka:Saatanan kirkon johtajat Luokka:Syntymävuosi puuttuu Luokka:Elävät henkilöt